Komission asetus (EY) N:o 2475/94, annettu 13 päivänä lokakuuta 1994, kuivattavaksi tarkoitettujen tiettyjen viinirypälelajikkeiden viljelyyn myönnettävän tuen soveltamista koskevista yksityiskohtaisista säännöistä annetun asetuksen (ETY) N:o 2911/90 muuttamisesta



Virallinen lehti nro L 264 , 14/10/1994 s. 0006 - 0008

Suomenk. erityispainos Alue 3 Nide 61 s. 0118

Ruotsink. erityispainos Alue 3 Nide 61 s. 0118



KOMISSION ASETUS (EY) N:o 2475/94, annettu 13 päivänä lokakuuta 1994, kuivattavaksi tarkoitettujen tiettyjen viinirypälelajikkeiden viljelyyn myönnettävän tuen soveltamista koskevista yksityiskohtaisista säännöistä annetun asetuksen (ETY) N:o 2911/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna komission asetuksella (EY) N:o 1490/94(2), ja erityisesti sen 6 artiklan 6 kohdan, sekä katsoo, että asetuksen (ETY) N:o 426/86 mukaisesti kuivattujen viinirypäleiden tuotantotukijärjestelmä korvataan markkinointivuodesta 1994/1995 alkaen kokonaisuudessaan kuivattavaksi tarkoitettujen viinirypäleiden viljelytuki-järjestelmällä; olisi tehtävä tarvittavat johtopäätökset siitä, mitä tämä merkitsee komission asetuksessa (ETY) N:o 2911/90(3), sellaisena kuin se on viimeksi muutettuna asetuksella (ETY) N:o 1445/93(4), annettujen soveltamista koskevien yksityiskohtaisten sääntöjen osalta, ei ainoastaan tuotantotukijärjestelmän poistumisen vuoksi, vaan myös saadun kokemuksen perusteella ja sul-tanarypäleille vahvistettavan kahdentasoisen tuen vuoksi olisi otettava käyttöön uusia vaatimuksia erityisesti pinta-alojen hyväksymisen ja määrittelyn sekä toteutettavien tarkastusten osalta ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2911/90 seuraavasti: 1. Korvataan 2 artikla seuraavasti: "2 artikla Tukea myönnetään pinta-aloille: a) jotka viljellään ja joilta sato korjataan kokonaisuudessaan ja joille suoritetaan kaikki tavanomaiset viljelytyöt; b) joilla tuotetuista tuoreista viinirypäleistä vähintään 90 prosenttia kuivataan ja jotka on hyväksytty kansallisten säännösten mukaisesti; c) joiden tuotos on vähintään komission vuosittain vahvistaman kynnyksen tasoinen. Jäsenvaltioilla on kuitenkin lupa komission suostumuksella hyväksyä tukikelpoisiksi pinta-aloja, joiden tuotos jää virallisesti tunnustettujen luonnonmullistusten vuoksi vähintään 50 prosenttiin kyseisestä kynnyksestä; d) joista tehdään tämän asetuksen 3 ja vastaavasti 3 a artiklan mukainen viljelyilmoitus ja tukihakemus." 2. Muutetaan 3 artikla seuraavasti: a) Korvataan 1 kohta seuraavasti: "1. Tuottajan on jätettävä viljelyilmoitus sen jäsenvaltion, jonka alueella pinta-alat sijaitsevat, nimeämälle toimivaltaiselle viranomaiselle viimeistään kunkin vuoden huhtikuun 30 päivänä seuraavan markkinointivuoden osalta. Jäsenvaltioiden, jotka ovat laatineet täydellisen kortiston tukea saavista viljelyaloista, on kuitenkin mahdollista: - rajata ilmoitusvaatimus koskemaan uusia tuensaajia sekä tuottajia, joilla on ilmoitettavana muutoksia aiempaan tilanteeseen nähden, ja - antaa muille tuottajille lupa korvata vilje-lyilmoitus 3 a artiklassa tarkoitetussa tuki-hakemuksessa annettavalla vakuutuksella siitä, ettei heidän tilanteensa ole mitenkään muuttunut aiemmasta." b) Muutetaan 2 kohta seuraavasti: i) korvataan johdantolauseessa oleva ilmaisu "tukihakemukseen" ilmaisulla "viljely-ilmoitukseen"; ii) korvataan c alakohta seuraavasti: "c) käytetty rypälelajike ja sultanarypäleen osalta maininta, onko viiniviljelmä viinikirvan vahingoittama tai onko sitä uudelleenistutettu viimeksi kuluneiden viiden vuoden aikana;" 3. Lisätään 3 a artikla seuraavasti: "3 a artikla 1. Tuottajan on jätettävä tukihakemus 3 artiklan 1 kohdassa tarkoitetulle toimivaltaiselle viranomaiselle viimeistään 30 päivänä marraskuuta sinä vuonna, jona kuivattaviksi tarkoitetut viinirypäleet tuotetaan. 2. Tukihakemuksessa on ilmoitettava vähintään: - hakijan sukunimi, etunimet ja osoite, - tuotettu kuivattujen viinirypäleiden määrä, viljelyilmoitukseen kohdistuvin viittauksin täsmennetyt pinta-alat, joilta rypäleet on korjattu, sekä saatu tuotos, - tuoreena myytyjen viinirypäleiden määrä ja vakuutus, että tämä määrä ei ylitä 10 prosenttia korjatun sadon määrästä. Markkinointivuotta 1994/1995 koskevaan tuki-hakemukseen on sisällytettävä lisäksi 3 artiklan 2 kohdan c alakohdassa esitetty ilmoitus." 4. Muutetaan 6 artikla seuraavasti: a) Korvataan 1 kohta seuraavasti: "1. Jäsenvaltioiden on kyselyin ja itse paikalla toteutettavin tarkastuksin varmistettava tuki-hakemusten tueksi toimitettujen tietojen paikkansapitävyys erityisesti seuraavilta osin: - kuivattaviksi tarkoitettujen rypäleiden vilje-lyaloiksi ilmoitetut pinta-alat, - kyseisiltä pinta-aloilta korjatun tuoreiden rypäleiden tuotannon päätyminen vähintään 90-prosenttisesti käyttötarkoituksensa mukaisesti tosiasiallisesti kuivattavaksi, - hyväksymismenettelyn toteuttaminen sen tehokkuuden varmistavin edellytyksin, sekä sultanarypäleiden kyseessä ollen: - viinikirvan vahingoittamiksi, uudelleenis-tutetuiksi tai muiksi ilmoitetut pinta-alat. Jäsenvaltion on tarkistettava tuottajien toimittamat tiedot vertailemalla niitä toisaalta viinitilarekisterin tietoihin ja toisaalta viinikirvan torjumiseen tähtäävien uudelleenistutusohjelmien täytäntöön-panon yhteydessä kerättyihin tietoihin." b) Korvataan 4 kohta seuraavasti: "4. Tuottajajäsenvaltioiden on toimitettava komissiolle viimeistään 15 päivänä joulukuuta 1990 tiedot hakemusten säännönmukaisuuden todentamiseksi ja erityisesti sen estämiseksi, että kyseisille viljelmille myönnettäisiin useita tukia, samoin kuin tarkastusten toteuttamiseksi antamistaan kansallisista säännöksistä. Jäsenvaltioiden on toimitettava viimeistään 15 päivänä joulukuuta 1994 tiedot täydentävistä kansallisista säännöksistä, joita ne ovat antaneet erityisesti: - pinta-alojen viinikirvan vahingoittamiin, viimeksi kuluneiden viiden vuoden aikana uudelleenistutettuihin sekä muihin pinta-aloihin jakaantumisen todentamiseksi, - tuotettujen viinirypäleiden käyttötarkoituksen mukaisen käytön ja ilmoitettujen tuotosten todenmukaisuuden tarkastamiseksi, - hyväksymismenettelyn ja vahvistettujen hyväksymisprosenttien täytäntöön panemiseksi, - tämän järjestelmän noudattamatta jättämisestä aiheutuvien seuraamusten osalta." 5. Korvataan 9 artikla seuraavasti: "9 artikla Kunkin tuottajajäsenvaltion on toimitettava komissiolle vuosittain viimeistään: a) kesäkuun 30 päivänä seuraavan satovuoden osalta tiedot pinta-aloista, joista on jätetty viljelyilmoitus, lajikkeittain eriteltyinä sekä sultanarypäleiden kyseessä ollen pinta-alojen jakaantumisesta viini-kirvan vahingoittamiin tai viimeksi kuluneiden viiden vuoden aikana uudelleenistutettuihin sekä muihin pinta-aloihin; b) tammikuun 31 päivänä meneillään olevan markkinointivuoden osalta tiedot pinta-aloista, joilta on tehty tukihakemus, a alakohdassa säädetyllä tavalla eriteltyinä sekä ilmoitetusta tuotannosta tuotteittain eriteltynä; c) toukokuun 15 päivänä meneillään olevan markkinointivuoden osalta tiedot pinta-aloista, joille tukea on tosiasiallisesti maksettu, sekä tiedot samoilta pinta-aloilta saadusta tuotannosta, kuten a ala- kohdassa säädetään." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä lokakuuta 1994. Komission puolesta René STEICHEN Komission jäsen (1) EYVL N:o L 49, 27.2.1986, s. 1 (2) EYVL N:o L 161, 29.6.1994, s. 13 (3) EYVL N:o L 278, 10.10.1994, s. 13 (4) EYVL N:o L 142, 12.6.1993, s. 27